प्रिन्स च्याम्पियन
दुबई जुनियर इन्टरनेसनल ब्याडमिन्टन सिरिजअन्तर्गतको यू–१५ ब्वाइज एकलमा नेपालका प्रिन्स दाहाल च्याम्पियन भएका छन् ।
काठमाडौँ — दुबई जुनियर इन्टरनेसनल ब्याडमिन्टन सिरिजअन्तर्गतको यू–१५ ब्वाइज एकलमा नेपालका प्रिन्स दाहाल च्याम्पियन भएका छन् ।आइतबार फाइनलमा इन्डोनेसियाका क्रिस्टियन अगस्टिनसलाई २–० को सोझो सेटमा पराजित गर्दै १४ वर्षीय प्रिन्सले उपाधि जिते । उनले दुवै सेट २१–११ ले जिते । सिरिजमा सहभागिता जनाउने उनी एक्ला नेपाली खेलाडी हुन् । गतसाता काठमाडौंमा आयोजित तेस्रो जेस्ट ब्याडमिन्टनमा यू–१५ ब्वाइजतर्फ च्याम्पियन बनेका प्रिन्स खुला पुरुषको सेमिफाइनलमा पराजित भएका थिए ।